Ritratt fl-isfond: Facebook - L-Istrina / Ritratt Binance: Unsplash .td_uid_2_60ffeebfd56e4_rand.td-a-rec-img{text-align:left}.td_uid_2_60ffeebfd56e4_rand.td-a-rec-img img{margin:0 auto 0 0} Read in English . Il-Gvern ma kienx involut fi ftehim bejn il-Malta Community Chest Fund u l-kumpanija privata tal-munita virtwali, Binance. Dan qalu l-Ministru għall-Ekonomija Silvio Schembri b'reazzjoni għall-kritika tal-Kap tal-Partit Nazzjonalista Bernard Grech. Dan wara li lbieraħ ġie rrappurtat mit-Times of Malta li l-Malta Community Chest Fund (MCCF) telgħet il-Qorti fi sforz biex tinforza donazzjonijiet ta' cryptocurrency f'valur minn ftit mijiet għal €7 miljun. B'referenza għall-istqarrija ta' Dr Grech, il-Ministru Schembri qal li l-Gvern "ma daħal bl-ebda mod fit-tfassil jew fit-tħaddim ta' ftehimiet privati bejn il-Malta Community Chest Fund Foundation u kumpaniji privati", u fakkar lill-Oppożizzjoni li l-Gvern ma jidħolx f'dan il-każ, għax il-MCCF topera b'awtonomija assoluta. Fuq Facebook ilbieraħ, Grech sejjaħ il-każ bħala eżempju ieħor ta' "inkompetenza xokkanti ta' dan il-gvern immexxi mill-propaganda", u qal li din id-darba pazjenti bil-kanċer tħallew b'ammont ta' flus anqas għall-kura tagħhom. X'qal Dr Bernard Grech: Il-Gvern dawwar 'il-gżira tal-Blockchain' f'diżastru ieħor – Grech Waqt il-maratona tal-Istrina tal-2018, il-Blockchain Charity Foundation imwaqqfa minn Binance bdiet il-kampanja billi tat $200,000 li ġew mogħtija minn donazzjonijiet oħra ta' munita virtwali. Minkejja dan, Binance qatt ma pruvat iġġib liċenzja f'Malta, u f'nofs Lulju, l-MFSA ħarġet twissija li din il-kumpanija ma tistax topera taħt il-liġi Maltija. It-twissija tal-MFSA: L-MFSA bi twissija oħra dwar Binance Binance kienet ġiet iddikjarata li mhix konformi mal-liġi f'pajjiżi oħra wkoll, fosthom ir-Renju Unit, il-Ġappun, it-Tajlandja, u l-Polonja. Ma' dan, allegatament Binance Holdings ġiet investigata fuq ħasil tal-flus mill-Kummissjoni tat-Titoli u l-Kambju tal-Istati Uniti (SEC). .td_uid_3_60ffeebfd59c9_rand.td-a-rec-img{text-align:left}.td_uid_3_60ffeebfd59c9_rand.td-a-rec-img img{margin:0 auto 0 0}